CELEX: 32006R1445
Language: lv
Date: 2006-09-29
Title: Komisijas Regula (EK) Nr. 1445/2006 ( 2006. gada 29. septembris ), ar ko groza Regulu (EK) Nr. 1200/2005 attiecībā uz dzīvnieku barības piedevas Bacillus cereus var. toyoi , kas pieder pie mikroorganismu grupas, izmantošanas atļauju   (Dokuments attiecas uz EEZ)

30.9.2006   
            
            
               LV
            
            
               Eiropas Savienības Oficiālais Vēstnesis
            
            
               L 271/22
            
         
      KOMISIJAS REGULA (EK) Nr. 1445/2006
   (2006. gada 29. septembris),
   ar ko groza Regulu (EK) Nr. 1200/2005 attiecībā uz dzīvnieku barības piedevas Bacillus cereus var. toyoi, kas pieder pie mikroorganismu grupas, izmantošanas atļauju
   (Dokuments attiecas uz EEZ)
   EIROPAS KOPIENU KOMISIJA
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļaujas dzīvnieku barības piedevu izmantošanai un pamatojumu un kārtību šādas atļaujas piešķiršanai.
            
         
               (2)
            
            
               
                  Bacillus cereus var. toyoi preparāts (NCIMB 40112/CNCM I-1012), kas pieder pie mikroorganismu grupas, tika atļauts saskaņā ar Padomes Direktīvu 70/524/EEK (2) bez termiņa ierobežojuma kā dzīvnieku barības piedeva gaļas cāļiem un gaļas trušiem, pamatojoties uz Komisijas Regulu (EK) Nr. 1200/2005 (3). Saskaņā ar Regulas (EK) Nr. 1831/2003 10. pantu minētā piedeva pēc tam tika iekļauta Kopienas reģistrā par lopbarības piedevām kā esošs produkts.
            
         
               (3)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai grozītu atļauju par minēto preparātu un atļautu to izmantot dzīvnieku barībā, kas satur šādus kokcidiostatus: gaļas cāļiem diklazurilu (0,5 % klinakoksu un 0,2 % klinakoksu), narazīnu/nikarbazīnu (Maxiban G160) un maduramicīnamoniju (Cygro 1 %). Minētajā pieteikumā tika pievienotas vajadzīgās ziņas un dokumenti atbilstīgi regulas 7. panta 3. punktam.
            
         
               (4)
            
            
               Eiropas Pārtikas nekaitīguma iestāde (še turpmāk iestāde) tās 2005. gada 5. novembra atzinumā konstatēja, ka Bacillus cereus var. toyoi (NCIMB 40112/CNCM I-1012) piedeva ir saderīga ar diklazurilu (0,5 % klinakoksu un 0,2 % klinakoksu), narazīnu/nikarbazīnu (Maxiban G160) un maduramicīnamoniju (Cygro 1 %) (4). Iestāde atzinumā apstiprina arī ziņojumu par barībā lietotās dzīvnieku barības piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003.
            
         
               (5)
            
            
               Minētā preparāta novērtējumā ir norādīts, ka Regulas (EK) Nr. 1831/2003 5. pantā minētie nosacījumi ir izpildīti.
            
         
               (6)
            
            
               Tādēļ Regula (EK) Nr. 1200/2005 ir attiecīgi jāgroza.
            
         
               (7)
            
            
               Regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1200/2005 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 29. septembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 270, 14.12.1970., 1. lpp. Direktīva atcelta ar Regulu (EK) Nr. 1831/2003.
   
      (3)  OV L 195, 27.7.2005., 6. lpp.
   
      (4)  Zinātnes ekspertu grupas piedevu un produktu vai dzīvnieku barībā izmantoto vielu jautājumos atzinums par mikroorganisma preparāta Bacillus cereus var. toyoi (NCIMB 40112/CNCM I-1012) (Toyocerin®) atļaujas noteikumu maiņu, kas saskaņā ar Padomes Direktīvu 70/524/EEK ir atļauta dzīvnieku barības piedeva. Pieņemts 2005. gada 30. novembrī. EFSA Vēstnesis (2005) 288, 1.–7. lpp.
   
      PIELIKUMS
      Regulas (EK) Nr. 1200/2005 II pielikumā ierakstu E 1701, Bacillus cereus var. toyoi (NCIMB 40112/CNCM I-1012) aizstāj ar šādu:
      
         
                     EK Nr.
                  
                  
                     Piedeva
                  
                  
                     Ķīmiskā formula, apraksts
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais satura daudzums
                  
                  
                     Maksimālais satura daudzums
                  
                  
                     Citi noteikumi
                  
                  
                     Atļaujas termiņš
                  
               
                     KVV/kg kompleksās lopbarības
                  
               
                     Mikroorganismi
                  
               
                     “E 1701
                  
                  
                     
                        Bacillus cereus var. toyoi
                     
                     NCIMB 40112/CNCM I-1012
                  
                  
                     
                        Bacillus cereus var. toyoi sagatavošana, kas satur vismaz: 1 × 1010 KVV/g piedevas
                  
                  
                     Gaļas truši
                  
                  
                     —
                  
                  
                     0,1 × 109
                     
                  
                  
                     5 × 109
                     
                  
                  
                     Piedevas un premiksa lietošanas instrukcijās norāda glabāšanas temperatūru, derīguma termiņu un stabilitāti pēc granulēšanas.
                     Var izmantot barības maisījumā, kas satur atļautos kokcidiostatus: robenidīnu, salinomicīnnātriju.
                  
                  
                     Neierobežots
                  
               
                     Gaļas cāļi
                  
                  
                     —
                  
                  
                     0,2 × 109
                     
                  
                  
                     1 × 109
                     
                  
                  
                     Piedevas un premiksa lietošanas instrukcijās norāda glabāšanas temperatūru, derīguma termiņu un stabilitāti pēc granulēšanas.
                     Var izmantot barības maisījumā, kas satur atļautos kokcidiostatus: monenzīnnātriju, lazalocīdnātriju, salinomicīnnātriju, dekokvinātu, robenidīnu, narazīnu, halofuginonu, diklazurilu, narazīnu/nikarbazīnu, maduramicīnamoniju.
                  
                  
                     Neierobežots”